הממלכה הצפונית

### שליטים

המלך צ'נדלר מקסים והמלכה שלגיה (נוכחיים),המלכה הרעה,המלך שלגי השני,המלך שלגי החכם,המלך נובלטון (לשעבר)

### מוסדות

חלק ממועצת־באושר־ובעושר וממועצת־באושר־לעד

### גבולות

הממלכה המזרחית (מזרח), ממלכת כיפה אדומה (דרום), יערות הגמדים (דרום-מזרח), אימפריית השדונים (מערב)

*"הממלכה הצפונית הייתה אפופת ערפילים וצוננת, וניכר בה שבוודאי קפוא שם בחורף. כעת היו שם כרי דשא ירוקים ומספר מקווי מים קטנים. רכס הרים מושלג ותלול ציין את גבולה מצפון."*

## מאפיינים

הממלכה הגדולה ביותר והקרה ביותר בעולם האגדות, ממוקמת בצפון הרחוק. ‏היא הייתה אפילו גדולה יותר, עד שהכפריים בדרום הממלכה מרדו במהלך מהפכת מאנח"ז והממלכה הצפונית התחלקה לשניים: ממלכת כיפה אדומה נוסדה והוקפה בחומה. הממלכה נשלטת בידי המלכה שלגיה ובעלה, המלך צ'נדלר מקסים.

## היסטוריה

### עידן הדרקונים

כל עולם האגדות מאויים בידי דרקונים. בסוף התקופה מלכת השלג תוקפת את הממלכה והמלך נובלטון ויורשיו מתים קפואים. צבא הממלכה בראשות גנרל וויט מגנים על הכפר נאות התפוח ובעזרת מועצת הפיות מביסים את מלכת השלג. כשהשלום שב על כנו, מועצת הפיות ממליכה את גנרל וויט, שהופך ל*מלך שלגי החכם* ומייסד את שושלת שלגי.

### עידן הקסם

מועצת־באושר־ובעושר נוסדת והממלכות מחולקות. שלגיה נמלטת מהמלכה הרעה ומוצאת מקלט אצל שבעת הגמדים. היא אוכלת מהתפוח המורעל ונופלת לשינה דמויית מוות עד שהנסיך מקסים מעיר אותה בנשיקת אהבת אמת. הם מתחתנים ושלגיה הופכת למלכה.

### עידן הזהב

אחרי שנים של "באושר ובעושר", הקוסמת מאיימת להשתלט על עולם האגדות. שנה לאחר מכן, גנרל מרקיז והצבא הגדול מגיעים ונלחמים בממלכות. כשהם מתגברים על המשבר הזה, האיש במסכה תוקף את הממלכות.

## בסיפור

### קסם המשאלה

התאומים מגיעים לממלכה הצפונית לארמון של שלגיה. אחרי כמעט-טביעה בתעלה שסביב הארמון, הם מגלים שארון הזכוכית נלקח למכרות הגמדים. כשהמלכה הרעה מובסת, אלכס וקונר נשארים בארמון של שלגיה לפרק זמן.

### שובה של הקוסמת

אלכס וקונר נכנסים לארץ האגדות דרך שער שמוביל אותם לאגם הברווזון המכוער. הם מבקרים לאחר מכן בהרים הצפוניים כדי לפגוש את מלכת השלג. היבולים של הממלכה הצפונית מורעלים בידי אזמיה בנסיונה להשתלט על ארץ האגדות. הממלכות נכנעות במהירות לאזמיה לפני תבוסתה.

### אזהרת האחים גרים

כשהאיום של הצבא הגדול הופך מציאותי לתושבי ארץ האגדות, כל ממלכה מארגנת את הצבא שלה.

### מעבר לממלכות

אחרי המסעות של האיש במסכה לתוך היצירות הספרותיות כדי לגייס את הצבא שלו, הפיראטים מהג'ולי רוג'ר, בראשות קפטן הוק, תוקפים את הממלכה הצפונית, וחוטפים את המלכה שלגיה והמלך צ'נדלר.

### מסעותיו של הסופר

בתחילת *מסעותיו של הסופר*, מוזכרת תקיפת הפיראטים, הממלכה חדלה מלהתקיים והפכה לחלק מהאימפריה של האיש במסכה. כשהוא מודח בידי מלכת הלבבות, קפטן הוק והמכשפה הרעה מהמערב, שלושת הנבלים הספרותיים לוקחים את השליטה על ארץ האגדות. המלכה שלגיה והמלך צ'נדלר מוצאים להורג, אבל ג'ק, זהבה וחבריהם מצילים אותם רגע לפני כן.

### סיפור של קסם

ב*סיפור של קסם* הממלכה הצפונית כמעט באותו הגודל כמו בסדרת *ארץ האגדות*. השליט הראשון היה המלך נובלטון, הוא מת במהלך הספר וגנרל וויט הופך למלך החדש. על עיסוקך בקסם היית נשרף על המוקד, אבל בסוף *סיפור של קסם* קסם הופך לחוקי.

במהלך הספר, בריסטל וחבריה נוסעים לממלכה הצפונית כדי להציל את מדאם ודרברי ממלכת השלג.

## מקומות ידועים

* הארמון של שלגיה: ביתה של המלכה שלגיה ובעלה, המלך צ'נדלר.
	+ כלא הארמון: מחזיק פושעים מסוכנים מהממלכה הצפונית, כמו המלכה הרעה.
	+ חדר אחסון נסתר
	+ ספריית הארמון
* אגם הברבורים
* בריכת הברווזון המכוער
* העץ המפותל: עץ מפורסם שאזמיה קיללה.
* גבעות־הניצוץ: עיר הבירה (אולי לשעבר) של הממלכה הצפונית.
* נאות־התפוח: כפר (אולי לשעבר, אולי כיום עיר הבירה) בממלכה הצפונית.
* ההרים הצפוניים: ביתה של מלכת השלג.
	+ המסתור של מלכת השלג

## תושבים ידועים

* המלכה שלגיה: השליטה הנוכחית.
* המלך צ'נדלר מקסים: בעלה של שלגיה.
* המלכה הרעה: אימה החורגת של שלגיה והמלכה לשעבר של הממלכה הצפונית.
* מלכת השלג: יועצת לשעבר לאחד מהמלכים המוקדמים, הוגלתה להרים הצפוניים.
* צבא הממלכה הצפונית / הצבא של שלגיה: השריון שלהם בצבעי ירוק תפוח וכסף, וסמלם, תפוח אדום, מוטבע על מגיניהם. הם הונהגו בידי סר גרנט. הצבא מנה בערך 2,000 חיילים (לפני הלחימה בצבא הגדול)
* סר גרנט: ראש המשמר של המלכה שלגיה.

## מקורות

1. ↑ א"ה I, פרק 15
2. ↑ א"ה III, פרק 18